ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส นร02670029896

ขอให้แก้ไขปัญหาการปลูกต้นไม้กีดขวางทางจราจร บริเวณคอนโด ....(บันทึกตามผู้ร้องสะกด) ซอยสุขุมวิท 44/1 ถนนสุขุมวิท แขวงพระโขนง เขตคลองเตย กรุงเทพมหานคร จุดสังเกต ห่างจากบีทีเอสพระโขนง ระยะทางประมาณ 25 เมตร เนื่องจากผู้ร้องแจ้งว่า ทางคอนโด (ไม่ทราบชื่อและรูปพรรณสัณฐานเจ้าของ) ได้มีการปลูกต้นไม้ไว้นอกกำแพงรั้ว ซึ่งเป็นพื้นที่ของคอนโด บริเวณริมถนน ต้นไม้ดังกล่าวได้ยื่นออกมากีดขวางทางจราจร และทำให้รถของผู้ที่สัญจรผ่านไป-มา ได้รับความเสียหาย เป็นรอย ขีดข่วน ผู้ร้องแจ้งว่าถนนดังกล่าวมี 2 ช่องทางจราจร ค่อนข้างแคบ มีความกว้างประมาณ 6 เมตร รวมระยะทางที่มีการปลูกต้นไม้ ประมาณ 30-40 เมตร ทำให้เวลาสัญจรผ่านบริเวณดังกล่าว จะต้องชะลอรถและหลบหลีกต้นไม้ดังกล่าว เพื่อมิให้รถเกิดความเสียหาย ทำให้เกิดปัญหาการจราจรติดขัดตามมา ส่งผลให้ผู้ร้องและประชาชนในพื้นที่ได้รับความเดือดร้อนเป็นอย่างมาก ประสบปัญหามาเป็นระยะเวลา 3 ปีแล้ว เบื้องต้นเคยสอบถามไปยัง เอพี (ระบุตามผู้ร้องแจ้ง) ซึ่งเป็นผู้ดูแลโครงการ แต่ผู้ดูแลโครงการแจ้งว่า ทางคอนโด.... เป็นผู้บริหารเอง เบื้องต้นผู้ร้องได้รับทราบรายงานผลการปฏิบัติงาน ตามเลขที่รับแจ้ง Traffy Fondue (HMZA74) ระบุรายละเอียดว่า กรุงเทพมหานคร โดยสำนักงานเขตคลองเตย ฝ่ายรักษาความสะอาดฯ ได้ตรวจสอบเรื่องร้องเรียนกรณีที่ผู้ร้องแจ้งและขอชี้แจง ดังนี้ 1) วันที่ 24 เมษายน 2566 เจ้าหน้าที่ได้ประสานผู้ที่เกี่ยวข้องเพื่อให้ดำเนินการแก้ไข ตัดแต่งกิ่งไม้ที่กีดขวางทางสัญจรบริเวณในซอยสุขุมวิท 44/1 2) วันที่ 30 เมษายน 2566 ผู้รับผิดชอบจัดเจ้าหน้าที่รื้อถอนต้นไม้ในพื้นที่ข้างรั้วซอยสุขุมวิท 44/1 ดังกล่าว แต่ผู้ร้องแจ้งว่า หลังจากที่ผู้ร้องแจ้งเรื่องร้องเรียนเข้ามาที่หน่วยงานภาครัฐ ทางหน่วยงานได้จัดสรรเจ้าหน้าที่เข้ามาแก้ไขปัญหา โดยการย้ายต้นไม้ดังกล่าวออกจากพื้นที่ ซึ่งหลังจากนั้นไม่เกินประมาณ 1 เดือน ผู้ร้องพบเห็นว่ามีการนำต้นไม้มาปลูกในบริเวณพื้นที่ดังกล่าวใหม่อีกครั้ง ซึ่งเป็นช่วงหัวมุมถนนซอยแรก ของถนนสุมขุมวิท 44/1 ตลอดเส้นทางของคอนโดฯ เป็นระยะทางประมาณ 20-25 เมตร จุดสังเกต หากมาจากถนนสุขุมวิท ให้เลี้ยวไปด้านซ้าย แล้วเข้าไปจะสามารถสัญจรทะลุพื้นที่พระราม 4 ได้ (ตามผู้ร้องแจ้ง) ซึ่งจากกรณีดังกล่าว ทำให้ผู้ร้องและประชาชนสัญจรผ่านด้วยความลำบากมาก ผู้ร้องมีความประสงค์ให้พิจารณายกเลิกการปลูกต้นไม้ในพื้นที่ดังกล่าว เพราะถนนมีช่องจราจรสวนกันจำนวน 2 ช่องจราจรเท่านั้น  ผู้ร้องประสงค์ให้หน่วยงานที่เกี่ยวข้องเข้ามาแก้ไขปัญหาการปลูกต้นไม้กีดขวางทางจราจร โดยการย้ายต้นไม้ออกจากพื้นที่ เพื่อบรรเทาความเดือดร้อนและอำนวยความสะดวกให้แก่ประชาชนต่อไป  (รายละเอียดเพิ่มเติมอยู่ในไทม์ไลน์)


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata